LAUSUNTO OIKEUSMINISTERIÖN ASETUSLUONNOKSESTA OIKEUSAPUPIIREIKSI SEKÄ OIKEUSAPUTOIMISTOJEN TOIMIPAIKOIKSI JA EDUNVALVONTA-ALUEIKSI

509/03.03/2013

KHAL § 	Valtion oikeusaputoimistoista annetun lain (258/2002) 2 §:n mukaan oikeusaputoimistot sijaitsevat oikeusapupalveluiden alueellisen tarpeen mukaan muodostettavissa oikeusapupiireissä. Voimassaolevan oikeusministeriön oikeusapupiireistä sekä oikeusaputoimistojen toimipaikoista ja edunvalvonta-alueista annetun asetuksen (581/2012) mukaan oikeusaputoimistoja on vuonna 2013 34 (vuoden 2014 alusta lukien 33), ja niillä on toimipaikkoja yhteensä 165. Oikeusministeriön toiminta- ja taloussuunnitelmassa vuosille 2013-2016 on linjattu, että oikeusaputoimistojen määrää vähennetään noin 30 oikeusaputoimistoon vuoteen 2014 mennessä.

	Oikeusapupiireistä sekä oikeusaputoimistojen toimipaikoista ja edunvalvonta-alueista annettua asetusta on oikeusministeriön mukaan tarpeen muuttaa oikeusaputoimistojen toimistoverkoston kehittämisen vuoksi. Muutoksen tavoitteena oikeusministeriön mukaan on hallinnon keskittäminen, jolloin varsinaiseen oikeusapupalveluun jäisi mahdollisimman paljon voimavaroja. Edelleen oikeusaputoimistojen hallinnollinen yhdistäminen vähentäisi toimistojen haavoittuvuutta, keventäisi hallintoa, ja lisäisi henkilöstön työtehtävien järjestelymahdollisuuksia. Muutoksessa asiakkaiden saamat palvelut säilyisivät vähintään nykyisellä tasolla, eikä toimipaikkoja esityksen yhteydessä lakkautettaisi tai henkilöstöä vähennettäisi. Oikeusaputoimistojen yhdistymisen vuoksi tulisi myös edunvalvonta-alueita yhdistyvien toimistojen osalta tarkistaa.

	Oikeusministeriö pyytää 31.5.2013 mennessä (saatu jatkoaikaa 5.6.2013 saakka) Lempäälän kunnan lausuntoa valmisteilla olevasta oikeusministeriön asetuksesta, jossa säädetään oikeusapupiireistä, oikeusaputoimistojen toimipaikoista ja edunvalvonta-alueista.

	Asetusluonnoksella ja siinä esitetyllä hallinnollisella muutoksella ei esitetyssä muodossa ole vaikutusta Lempäälän kunnan toimintoihin.

	Lausunto

	Lempäälän kunnalla ei ole huomautettavaa asetusluonnokseen, mutta kunta pitää tärkeänä, etteivät Lempäälän kuntalaisten saamat oikeusapupalvelut myöskään jatkossa heikkene.
 
 Ehdotus	KUNNANHALLITUS päättää antaa selostusosassa esitetyn lausunnon.

	Pöytäkirja tarkastetaan otsikkoasian osalta kokouksessa.

	HALL 27.05.2013 /TT

Päätös	KUNNANHALLITUS päätti antaa lausuntonaan, että "Lempäälän kunnalla ei ole huomautettavaa asetusluonnokseen, mutta kunta pitää tärkeänä, etteivät Lempäälän kuntalaisten saamat oikeusapupalvelut myöskään jatkossa heikkene."

	Merkittiin, että kunnanhallituksen jäsen Kari Virtanen ei osallistunut otsikkoasian käsittelyyn (syy: intressijäävi, Lempäälän kunnan ensimmäisen yleisen edunvalvojan puoliso)

	Merkittiin, että pöytäkirja tarkastettiin otsikkoasian osalta kokouksessa.

	HALL 03.06.2013 /TT/tt

	Otteen oikeaksi todistaa Lempäälässä 4. päivänä kesäkuuta 2013, virallisesti

	Raila Lehtimäki
	Raila Lehtimäki
	johdon sihteeri

			
				MUUTOKSENHAKUKIELTO
				Oikaisuvaatimus/Kunnallisvalitus

Muutoksen
hakukielto ja
sen peruste

 Koska päätös koskee vain valmistelua tai täytäntöönpanoa, kuntalain 91 §:n
  nojalla tästä päätöksestä ei saa tehdä oikaisuvaatimusta eikä kunnallisvalitusta.

 Muu peruste, mikä

	
				Liitetään otteeseen / päätökseen